Toivo Helo

Toivo Immanuel Helo (14. syyskuuta 1880 Tampere – 1. kesäkuuta 1916 Helsinki) oli suomalainen toimittaja, kansanopiston opettaja ja kristillisen kirjallisuuden suomentaja.

Helon vanhemmat olivat Tampereen Aleksanterin kirkon kanttori Samuel Hellman (1838–1914) ja Aleksandra Vilhelmina (Mimmi) Rothman (1839–1920). Hän pääsi ylioppilaaksi Tampereen lyseosta 1898. Helo opiskeli Helsingin yliopistossa suorittaen teologian preliminääritutkinnon 1899 ja valmistuen filosofian kandidaatiksi 1906.

Helo oli yhtenä perustamassa vuonna 1905 Kotimaa-lehteä ja hän työskenteli lehden toimitussihteerinä. Vuodesta 1906 alkaen Helo toimi Sörnäisten kristillisen kansanopiston opettajana ja hän toimi myös kirjallisuuden suomentajana. Helo kuoli 1916 35-vuotiaana suolisolmuun.

Helo rakennutti Espoon Leppävaaraan Honkaportti-nimisen hirsihuvilan jonka suunnitteli arkkitehti Berndt Blom. Huvila purettiin vuoden 2000 tienoilla kun paikalle rakennettiin toimistotaloja.

Toivo Helo oli naimisissa vuodesta 1906 Eeva Maria Kestilän (1880–1952) kanssa.

Teoksia 
 Nouse, ole kirkas! : sananen sukupuoliasiassa oppikoulujemme miehiselle nuorisolle. Helsingin N. M. K. Y:n Valkean ristin julkaisu n:o 7. Helsinki 1908, uusi painos 1910, 1911
 Luisuja polkuja : siveellisyyspuhe nuorisolle. Sukuelämä raittiiksi n:o 7. Raittiuden ystävät, Helsinki 1916, 4. painos 1919
 ”Vapaa rakkaus” ja avioliiton uudistus : kaksi esitelmää. Sukuelämä raittiiksi n:o 6. Raittiuden ystävät, Helsinki 1917, 2. painos 1918

Suomennoksia 
 Olfert Ricard : Opeta meitä rukoilemaan : rukouksesta raamatuntutkimuksen pohjalla ; viidennestä tanskalaisesta painoksesta suomensi Toivo Helo. WSOY 1913, 2. painos 1925
 C. Skovgaard-Petersen : Raamatun ihmisiä 1. WSOY 1913, 2. painos Raamatun ihmisiä. Osat 1-2 (Raamatun ihmisiä I). KKJMK, Virrat 2011
 C. Skovgaard-Petersen : Raamatun ihmisiä 2. WSOY 1914, 2. painos Raamatun ihmisiä. Osat 1-2 (Raamatun ihmisiä I). KKJMK, Virrat 2011
 C. Skovgaard-Petersen : Raamatun ihmisiä 3. WSOY 1915, 2. painos Raamatun ihmisiä. Osat 3-4 (Raamatun ihmisiä II). KKJMK, Virrat 2011
 Christian Claussen : Elämänvoimia : nuoren miehen sukuelämä ruumiilliselta, sielulliselta ja siveelliseltä kannalta. Sukuelämä raittiiksi n:o 1. Raittiuden ystävät, Helsinki 1915, 3. painos 1919
 C. Skovgaard-Petersen : Maailmansota ja kristinuskon maailmanvalloitus. Ajankysymyksiä 8. WSOY 1915
 Ernst Lönegren : Uusi siveellisyys : esitelmä. Sukuelämä raittiiksi n:o 4. Raittiuden ystävät, Helsinki 1915, 3. painos 1920
 Fredrik Klaveness : Mielikuvitus - onni -. Sukuelämä raittiiksi n:o 5. Raittiuden ystävät, Helsinki 1916, 2. painos Edistysseurojen kustannus oy, Helsinki 1919
 rouva Adolf Hoffmann : Poikani onnen nimessä : sananen äideille ja nuorille miehille. Sukuelämä raittiiksi n:o 3. 3. painos Edistysseurojen kustannus oy, Helsinki 1918

Lähteet 

Suomalaiset toimittajat
Suomentajat
Vuonna 1880 syntyneet
Vuonna 1916 kuolleet
Suomalaiset opettajat